दूसरे किसी कथानक को जबरदस्ती बढ़ा कर वृहद उपन्यास बनाना गलत है । ऐसे लस्सी बनाई जाती है, उपन्यास नहीं लिखा जाता । मेरे पास जो कथानक था, वो न्यायोचित ढंग से इतनी दूर तक ही चला कि उसका एक ही खंड में समेटा जाना सम्भव हुआ । ऐसा पहले एक बार सीरीज के 29वें उपन्यास ‘हजार हाथ’ के साथ हो चुका है और पाठकों को तब भी ‘हजार हाथ’ से वही शिकायत हुई थी जो अब ‘जो लरे दीन के हेत’ से हो रही है जब कि मोटे तौर पर न ‘हजार हाथ’ में कोई खामी थी, न ‘जो लरे दीन के हेत’ में है ।